**Regulamentul privind organizarea și funcționarea Școlii Doctorale de Teologie**

**Lista responsabililor cu elaborarea, verificarea și aprobarea ediției sau, după caz, a reviziei în cadrul ediției informațiilor documentate:**

|  |  |  |  |  |  |
| --- | --- | --- | --- | --- | --- |
|  | **Elemente privind responsabilii/operațiunea** | **Numele și prenumele/ Funcția** | **Compartiment** | **Data** | **Semnătura** |
|  | **1** | **2** | **3** | **4** | **5** |
| 1.1. | Elaborat | Prof.univ.dr.pr. Viorel SAVA | Director Școală Doctorală de Teologie |  |  |
| 1.2. | Verificat (avizarea conținutului) | Prof. univ. dr. Lăcrămioara PETRESCU | Director IOSUD |  |  |
| 1.3. | Aviz conformitate cu Procedură de sistem privind inițierea, elaborarea, aprobarea, difuzarea, retragerea și arhivarea informațiilor documentate | Ligia BOCA  Alexandra VOSNIUC | Secretariatul Comisiei de monitorizare SCIM |  |  |
| 1.4. | Avizat | 03.06.2025 | Consiliul Școlii Doctorale de Teologie |  |  |
| 1.5. | Avizat |  | Consiliul Studiilor Universitare de Doctorat |  |  |
| 1.6. | Aprobat |  | Senatul Universității |  |  |
| 1.7. | Arhivare original |  | Secretariatul Școlii Doctorale de Teologie |  |  |

**CUPRINS**

[**Capitolul I. Dispoziții introductive** 4](#_Toc199228631)

[**Capitolul II. Dispoziții generale** 4](#_Toc199228632)

[**Structura și organizarea Școlii Doctorale de**  4](#_Toc199228633)

[**Capitolul III. Dispoziții speciale - regimul juridic al studiilor doctorale** 6](#_Toc199228634)

[**Capitolul IV. Dispoziții finale** 10](#_Toc199228635)

[Listă anexe 11](#_Toc199228636)

# 

# **Capitolul I. Dispoziții introductive**

**Art. 1.** Regulamentul **Școlii Doctorale** de Teologie stabilește modul în care sunt organizate și se desfășoară programele de studii universitare de doctorat în cadrul acesteia.

**Art. 2.** Prezentul Regulament este elaborat în baza următoarelor documente de referință:

a) Legislație primară: Legea învățământului superior nr. 199/2023; Regulamentul – cadru privind studiile universitare de doctorat, aprobat prin Ordinul nr. 3020/2024, publicat în Monitorul Oficial nr. 56 din 22 ianuarie 2024; Metodologia – cadru privind organizarea admiterii în învățământul superior în ciclurile de studii universitare de scurtă durată, de licență, de master și de doctorat; OME nr. 4621/2020 privind Regulamentul de organizare și funcționare a Consiliului Național de Atestare a Titlurilor, Diplomelor și Certificatelor Universitare (CNATDCU); OME nr. 5110/2018 privind aprobarea standardelor naționale minimale pentru acordarea titlului de doctor; OME nr. 3131/2018 privind includerea în planurile de învățământ, pentru toate programele de studii universitare organizate în instituțiile de învățământ superior din sistemul național de învățământ, a cursurilor de etică și integritate academică;

b) Reglementări interne: Carta Universității „Alexandru Ioan Cuza” din Iași; Organigrama Universității „Alexandru Ioan Cuza” din Iași; Regulamentul de organizare și funcționare a Facultății de Teologie, Regulamentul de admitere de la studii doctorale, Regulamentul Instituțional pentru studiile doctorale, Standardele pe domenii de redactare a tezelor de doctorat.

# **Capitolul II. Dispoziții generale**

## **Structura și organizarea Școlii Doctorale de Teologie**

**Art. 3. Școala Doctorală (1)** Școala Doctorală de Teologie (SD Teologie) include conducători de doctorat în domeniul Teologie. Numărul minim de membri ai unei SD este trei conducători de doctorat.

**(2)** Conducătorii de doctorat – membri ai SD Teologie sunt cadre didactice titulare la Facultatea de Teologie, în domeniul SD, precum și cadre didactice asociate astfel:

a) de la instituții universitare sau de cercetare din străinătate, cel mult o treime;

b) de la instituții universitare sau de cercetare din țară, cel mult jumătate;

**(3)** Numărul total al conducătorilor de doctorat de la alte instituții, din țară sau din străinătate, poate reprezenta cel mult jumătate din numărul total al conducătorilor de doctorat ai școlii doctorale.

**(4)** Un conducător de doctorat afiliat SD Teologie - UAIC își poate desfășura activitatea de conducere a studenților doctoranzi doar în cadrul IOSUD-UAIC, exceptând doctoratele în cotutelă.

**(5)** În SD Teologie - UAIC, poate avea calitatea de cadru-didactic orice persoană implicată în activități de cercetare și/sau predare în cadrul școlii doctorale, din cadrul UAIC, al instituțiilor partenere ale IOSUD-UAIC sau din cadrul altor instituții ori unități de cercetare-dezvoltare, din țară sau din străinătate.

**(6)** Școala Doctorală este condusă de Directorul Școlii Doctorale și de Consiliul Școlii Doctorale (în continuare, CSD), cu un mandat de 5 ani.

**Art. 4. Directorul** SD Teologie - UAIC

**(1)** Directorul SD Teologie - UAIC realizează managementul și conducerea operativă a SD Teologie - UAIC. Directorul SD Teologie – UAIC este membru de drept al CSD Teologie.

**(2)** Directorul școlii doctorale este asimilat directorului de departament. Consiliul Școlii Doctorale este asimilat Consiliului departamentului.

**(3)** Directorul SD Teologie - UAIC și membrii CSD sunt aleși prin votul universal, direct și secret al conducătorilor de doctorat, respectiv al studenților-doctoranzi din SDD. Au dreptul de a fi aleși ca

membri în CSD persoanele care au calitatea de conducător de doctorat în SDD. Studenții-doctoranzi au cel puțin un reprezentant în cadrul CSD. Alegerile se desfășoară conform Metodologiei de organizare a alegerilor și de desemnare a membrilor Consiliului Studiilor Universitare de Doctorat (în continuare, CSUD) de la IOSUD-UAIC.

**(4)** Directorul Școlii Doctorale are următoarele atribuții:

a) asigură colaborarea dintre școala doctorală și departamentele din facultate;

b) răspunde de organizarea și desfășurarea întregii activități în cadrul Școlii Doctorale;

c) asigură reprezentarea școlii doctorale față de conducerea IOSUD – UAIC;

d) întocmește planul de învățământ pentru programul de pregătire universitară avansată (în continuare, PPUA);

e) întocmește statele de funcții ale Școlii Doctorale și le supune avizării CSD și Consiliului facultății;

f) face propuneri referitoare la managementul financiar al Școlii Doctorale;

g) organizează și urmărește desfășurarea activităților din cadrul programelor de pregătirea doctoranzilor;

h) organizează și monitorizează desfășurarea concursului de admitere la doctorat;

i) organizează desfășurarea susținerii publice a tezelor de abilitare din cadrul Universității ”Alexandru Ioan Cuza” din Iași pentru domeniul Teologie;

j) prezidează ședințele de susținere publică a tezelor de doctorat.

**Art. 5. Consiliul Școlii Doctorale (1)** CSD este structura de conducere a SD Teologie - UAIC.

**(2)** CSD se întrunește ori de câte ori este nevoie la convocarea directorului școlii doctorale sau cel puțin a unei treimi din numărul membrilor săi, pe baza unei propuneri de ordine de zi. Directorul SD Teologie – UAIC are obligația de a convoca CSD ori de câte ori este necesar și de minim 3 ori pe an.

**(3)** Ședințele CSD se desfășoară în prezența ori cu exprimarea votului prin email a cel puțin 2/3 din membrii săi. În ipoteza lipsei de cvorum, o nouă convocare va fi transmisă pentru o ședință ulterioară, ce va avea loc în următoarele 48 de ore, fără condiții de cvorum.

**(4)** Ședințele CSD se desfășoară de regulă fizic, dar pot fi organizate și în format online sau în format electronic, cu exprimarea votului prin email (Votul se va proba cu procesul verbal al CSD electronic). Decizia cu privire la momentul și formatul ședinței aparține celui care a propus ordinea de zi și este comunicată de secretariatul CSD către membrii CSD pe adresa de email instituțional.

**(5)** Ședințele debutează cu aprobarea ordinii de zi, după care Directorul SD Teologie – UAIC prezintă punctele de pe ordinea de zi și preia opiniile și votul (acolo unde este cazul) tuturor membrilor prezenți. Ședințele sunt prezidate de Directorul SD Teologie - UAIC sau de un membru al CSD desemnat de directorul SD.

**(6)** Hotărârile se adoptă cu majoritatea simplă (jumătate + unu) a celor prezenți.

**(7)** Conținutul discuțiilor va fi redat într-un proces-verbal de ședință semnat de Directorul SD Teologie – UAIC.

**(8)** Membrii SD Teologie – UAIC se reunesc și în Adunarea generală. Derularea ședințelor de adunare generală poate avea loc fizic sau online. Ședințele de adunare generală a conducătorilor de doctorat sunt statutar constituite cu o prezență de 2/3 din numărul total al conducătorilor de doctorat. Hotărârile se adoptă cu majoritatea simplă (jumătate + unu) a celor prezenți.

**(9)** Atribuțiile CSD includ:

a) elaborarea și actualizarea regulamentului SD Teologie - UAIC;

b) luarea deciziilor privind acordarea sau revocarea calității de membru al Școlii doctorale unui conducători de doctorat;

c) stabilirea de standarde minimale de performanță științifică în vederea aplicării obiective pentru acordarea sau revocarea calității de membru SD Teologie - UAIC;

d) aprobarea înmatriculării și exmatriculării studenților-doctoranzi;

e) avizarea statului de funcții al personalului didactic și de cercetare afiliat școlii doctorale;

f) aprobarea comisiilor de îndrumare;

g) aprobarea comisiilor de susținere publică a tezelor de doctorat;

h) avizarea planurilor de învățământ;

i) asistarea evaluatorilor externi pentru acreditare/reacreditare sau autorizare provizorie a școlii doctorale.

# **Capitolul III. Dispoziții speciale - regimul juridic al studiilor doctorale**

**Art. 6. (1)** Drepturile și obligațiile ce revin studenților-doctoranzi, conducătorilor de doctorat, precum și Școlii Doctorale, se stabilesc prin contractul de studii universitare de doctorat și prin contractul individual de muncă, cu conținutul și forma stabilite la nivelul conducerii UAIC.

**(2)** Calitatea de student-doctorand se dobândește prin înmatriculare, în urma promovării unui concurs de admitere la doctorat. Această calitate se păstrează pe întreaga perioadă a prezenței sale în cadrul programului respectiv, de la înmatriculare și până la finalizarea programului de studii și avizarea de către CNATDCU a tezei de doctorat, sau până la exmatriculare, mai puțin în perioadele de întrerupere a studiilor, dar incluzând eventualele prelungiri acordate conform prevederilor contractului de studii, în baza regulamentului propriu al IOSUD-UAIC.

**(3)** Calitatea de student-doctorand se menține inclusiv în perioada mobilităților interne și internaționale. În cazul mobilităților academice internaționale ale studenților-doctoranzi care vin să studieze pe cont propriu valutar, recunoașterea creditelor transferabile se realizează de către IOSUD, în temeiul autonomiei universitare.

**(4)** La înmatriculare, studentul-doctorand primește de la Școala Doctorală un carnet de student - doctorand, valabil pe durata studiilor. Acesta conferă deținătorului dreptul de a fi cazat, conform regulamentului specific, sau a lua masa în campusul universitar, de a participa la conferințe cu reduceri sau scutiri de taxe etc.

**(5)** Studentul-doctorand este înmatriculat la Școala Doctorală, care îi arhivează toate materialele nepublicate aferente obligațiilor academice.

**(6)** Evidența operativă a doctoranzilor este organizată la nivelul Școlii Doctorale.

**(7)** Întreaga activitate legată de gestiunea activității doctoranzilor se desfășoară în Școala Doctorală, de la admitere până la susținerea publică, inclusiv.

**Art.7. (1)** Drepturile și obligațiile studentului-doctorand decurg din Legea învățământului superior nr. 199/2023, din Regulamentul cadru privind studiile universitare de doctorat, aprobat prin Ordinul nr. 3020/2024, din Regulamentul instituțional IOSUD-UAIC și din Regulamentul SDD, precum și orice alte prevederi legale specifice în vigoare.

**(2)** Pe parcursul derulării ciclului de studii universitare de doctorat, studentul-doctorand are dreptul:

a) să beneficieze de sprijinul, îndrumarea și coordonarea conducătorului de doctorat, precum și a comisiei de îndrumare;

b) să participe la seminarele sau reuniunile de lucru ale personalului de cercetare – dezvoltare din cadrul UAIC, atunci când sunt în discuție teme relevante pentru studiile universitare de doctorat;

c) să fie reprezentat în forurile decizionale ale școlii doctorale, potrivit prevederilor legale și ale prezentului regulament;

d) să beneficieze de logistica, centrele de documentare, bibliotecile și echipamentele Facultății de Teologie Ortodoxă și ale Universității „Alexandru Ioan Cuza” din Iași pentru elaborarea proiectelor de cercetare și a tezei de doctorat;

e) să urmeze cursuri și seminare propuse de alte școli doctorale;

f) să lucreze împreună cu echipe de cercetători din cadrul IOSUD-UAIC sau din cadrul unor unități de cercetare-dezvoltare, care au încheiat acorduri sau parteneriate instituționale cu IOSUD-UAIC;

g) să beneficieze de mobilități naționale sau internaționale;

h) să beneficieze de sprijin instituțional, în limita finanțării alocate studiilor doctorale, pentru a participa la conferințe sau congrese științifice, ateliere de lucru, școli de vară sau de iarnă, seminare naționale și internaționale în domeniul de specializare în care și-a ales teza de doctorat;

i) să propună articole, studii ș.a.m.d. la sesiunile de comunicări științifice organizate de școala doctorală sau/și de IOSUD-UAIC;

j) să fie informat cu privire la curriculum-ul studiilor universitare de doctorat din cadrul Școlii doctorale;

k) să solicite CSD, pe baza unor motive bine întemeiate, schimbarea conducătorului de doctorat;

l) să beneficieze de credite transferabile; activitatea de cercetare a studentului-doctorand și activitățile conexe acesteia se cuantifică în ECTS/semestru la o rată de 25 ore/1 credit, reprezentând o medie de 20 credite/semestru; aceste credite sunt supuse procedurilor de recunoaștere și echivalare[[1]](#footnote-1).

**(3)** Pe parcursul derulării ciclului de studii universitare de doctorat, studentul-doctorand are următoarele obligații:

a) să respecte programul stabilit împreună cu conducătorul de doctorat și să-și îndeplinească obligațiile din cadrul PPUA;

b) să-și îndeplinească obligațiile din cadrul programului de cercetare științifică (în continuare, PCS);

c) să prezinte rapoartele de cercetare conform planului individual de pregătire;

d) să comunice permanent cu conducătorul de doctorat și școala doctorală;

e) să respecte etica profesională, standardele de calitate și disciplina instituțională.

**Art. 8. (1)** Calitatea de conducător de doctorat se dobândește conform normelor legale. Pentru a conduce doctorate, cadrele didactice și de cercetare care au dobândit acest drept trebuie să aibă un raport contractual cu Facultatea De Teologie Ortodoxă și să fie membri ai Școlii Doctorale.

**(2)** Conducătorul de doctorat poate fi afiliat numai la Școala Doctorală de Teologie; prin excepție, poate conduce doctorate în cotutelă în cadrul altor școli doctorale.

**(3)** La Școala de Teologie pot fi acceptați noi membri, conducători de doctorat, printr-o cerere adresată CSD și aprobată de către acesta. Noii membri trebuie să îndeplinească toate condițiile cerute de lege și să se afilieze la Școala doctorală de Teologie.

**(4)** Drepturile și obligațiile conducătorului de doctorat decurg din Legea învățământului superior nr. 199/2023, din Regulamentul-cadru privind studiile universitare de doctorat, aprobat prin Ordinul nr. 3020/2024, din Regulamentul instituțional IOSUD-UAIC, din Regulamentul SDD, precum și din contractul său de muncă.

**(5)** Conducătorii de doctorat au următoarele drepturi:

a) de a participa la competiții pentru granturi doctorale;

b) de a îndruma și evalua activitatea studentului-doctorand în cadrul programului de studii universitare de doctorat, conform autonomiei profesionale și universitare, urmărind exigențele programului de studii universitare de doctorat și respectând interesele profesionale ale studentului-doctorand;

c) de a propune comisia de îndrumare și integritate academică și de susținere publică a tezei de doctorat;

d) la o evaluare internă și externă imparțială, conform cu metodologia specifică a procesului de evaluare;

e) de a cunoaște metodologia în raport cu care este evaluat, atât în evaluarea internă, cât și în evaluarea externă;

f) de a cunoaște rezultatele evaluării interne și externe a propriei activități;

g) de a refuza îndrumarea unui student-doctorand în condițiile în care este pus fără voia sa într-un conflict de interese;

h) de a solicita CSD, pe baza unor motive bine întemeiate, întreruperea relației de îndrumare cu un student-doctorand;

i) de a solicita Școlii doctorale organizarea unui concurs de admitere pentru fiecare poziție de student-doctorand vacantă aflată sub îndrumarea sa;

j) de a participa la selecția candidatului la doctorat pentru o poziție vacantă pe care o supervizează, prin concurs de admitere, și de a propune înmatricularea studentului-doctorand admis;

k) de a decide elementele de studiu din cadrul programului de pregătire bazat pe studii universitare avansate la care studentul-doctorand trebuie să participe.

**(6)** Conducătorii de doctorat au obligația:

a) să asigure îndrumarea științifică, profesională și deontologică a fiecărui student-doctorand;

b) să stabilească temele de cercetare;

c) să asigure condițiile și să stimuleze progresul studenților-doctoranzi în cercetarea pe care o realizează;

d) să efectueze monitorizarea și evaluarea obiectivă și riguroasă a fiecărui student-doctorand;

e) să sprijine mobilitatea studenților-doctoranzi;

f) să evite apariția conflictelor de interese în îndrumarea studenților-doctoranzi;

g) să depună toate diligențele în ceea ce privește verificarea conformității tezelor de doctorat în raport cu cerințele specifice unei creații originale.

**Art. 9. (1)** Pe parcursul studiilor doctorale, fiecare student-doctorand este îndrumat de un conducător de doctorat și de o comisie de îndrumare și integritate academică.

**(2)** Membrii comisiei de îndrumare și integritate academică pot face parte din echipa de cercetare a conducătorului de doctorat, pot fi alte persoane afiliate/asociate școlii doctorale sau cadre didactice și de cercetare neafiliate/neasociate acesteia. Cel puțin un membru al acestei comisii este din afara UAIC.

**(3)** Membrii comisiei de îndrumare și integritate academică nu pot face parte, în calitate de membri, din comisia de susținere publică a tezei de doctorat.

**(4)** Un conducător de doctorat poate îndruma studenți-doctoranzi numai în domeniul pentru care a obținut acest drept.

**(5)** Începând cu anul universitar 2026 - 2027, un conducător de doctorat poate îndruma simultan 8 studenți-doctoranzi, nefiind incluși eventualii studenți-doctoranzi coordonați în cotutelă, în calitate de coordonator secundar. În numărul maxim de studenți-doctoranzi la data concursului de admitere nu

sunt incluși studenții-doctoranzi care au susținut public teza de doctorat, dar nu au fost încă validați de CNADTCU, studenții-doctoranzi care refac teza în urma invalidării. Prin excepție, pot fi îndrumați până la

maximum 12 studenți-doctoranzi/conducător de doctorat numai cu aprobarea senatului universitar, dar nu pentru mai mult de 20% din conducătorii de doctorat din SDD.

**Art. 10.** **(1)** Studiile universitare de doctorat se pot organiza și în cotutelă, caz în care studentul-doctorand își desfășoară activitatea sub îndrumarea concomitentă a unui conducător de doctorat din România și a unui conducător de doctorat dintr-o altă țară sau sub îndrumarea concomitentă a doi conducători de doctorat din IOSUD-uri diferite din România, pe baza unui acord scris între instituțiile organizatoare implicate, aspecte ce se vor regăsi în contractul de studii. Doctoratul în cotutelă poate fi organizat și în cazul în care conducătorii de doctorat sunt din școli doctorale diferite ale IOSUD - UAIC.

**(2)** În cazul studiilor de doctorat organizate în cotutelă, conducătorul de doctorat principal este cel pe a cărui poziție vacantă de student-doctorand s-a organizat concursul de admitere, al doilea conducător de doctorat având rol secundar.

**(3)** Acordul sau contractul de cotutelă este avizat de conducătorul de doctorat, de directorul SDD, de Serviciul juridic și apoi este aprobat de conducerea IOSUD - UAIC. Acordul/contractul de cotutelă este păstrat în dosarul studentului-doctorand.

**(4)** Acordurile sau contractele de cotutelă sunt în concordanță cu legislația specifică și trebuie să precizeze explicit:

a) responsabilitățile științifice și financiare ale părților;

b) responsabilitățile legate de susținerea publică a tezei;

c) condițiile de acordare a diplomei de doctor în fiecare țară, în cazul cotutelelor internaționale.

**Art. 11. (1)** Studiile doctorale din cadrul Școlii Doctorale de Teologie se desfășoară în limba română.

**(2)** Candidații internaționali trebuie să se înscrie în anul pregătitor pentru învățarea limbii române sau să prezinte documente de studii care să ateste cel puțin patru ani consecutivi de studii urmați în limba română ori să prezinte un atestat de cunoaștere a limbii române.

**(3)** Prin excepție, studiile doctorale se pot desfășura și într-o limbă de circulație internațională, în cazul doctoranzilor care provin din statele membre ale Uniunii Europene, Spațiului Economic European, Confederația Elvețiană sau care provin din universități din străinătate cu care Universitatea „Alexandru Ioan Cuza” din Iași are raporturi de colaborare. În fiecare caz în parte, înainte de desfășurarea examenului de admitere, se cere acordul de principiu al conducătorului de doctorat vizat.

**Art. 12. (1)** CSD decide schimbarea conducătorului de doctorat în următoarele condiții:

a) conducătorul de doctorat se pensionează și nu dorește sa continue activitatea de conducere de doctorat;

b) la cererea conducătorului de doctorat, motivată de imposibilitatea de a continua activitatea de îndrumare a studentului-doctorand;

c) la cererea directorului Școlii doctorale, în situația constatării indisponibilității conducătorului de doctorat;

d) la cererea motivată a studentului-doctorand, pentru alte motive care vizează raportul de îndrumare dintre conducătorul de doctorat și studentul-doctorand;

e) la cererea comună a studentului-doctorand și a conducătorului de doctorat.

**(2)** În aceste cazuri, în cel mult 30 de zile, CSD desemnează un alt conducător de doctorat, în cadrul aceluiași domeniu.

**(3)** Schimbarea conducătorului de doctorat poate fi aprobată de către directorul CSUD, numai cu acordul scris al noului conducător de doctorat și al studentului-doctorand.

**(4)** La desemnarea unui nou conducător de doctorat, CSD va avea în vedere prioritar necesitatea ca studentul-doctorand să poată finaliza programul de doctorat în domeniul de studii universitare specificat în contractul de studii, conform înmatriculării. Dacă în cadrul IOSUD-UAIC nu se poate identifica un conducător de doctorat disponibil, IOSUD-UAIC va întreprinde demersuri pentru

facilitarea mobilității academice a studentului-doctorand, în cadrul aceluiași domeniu, dar la o altă IOSUD.

**Art. 13**. **Retragerea calității de membru al Școlii doctorale**. Calitatea de membru al Școlii Doctorale de Teologie poate fi retrasă:

a) în cazul în care conducătorului de doctorat, potrivit prevederilor legale, îi este retrasă calitatea de conducător de doctorat;

b) în alte cazuri prevăzute de lege.

**Art. 14. Medierea conflictelor. (1)** Conflictele dintre studentul-doctorand și conducătorul de doctorat se mediază de către consiliul școlii doctorale, iar în cazul nesoluționării conflictului la acest nivel, acesta este mediat de către CSUD.

**(2)** Conflictele dintre studentul-doctorand și școala doctorală se mediază de către CSUD.

**Art. 15. (1)** Programele de studii universitare de doctorat cuprind programul de pregătire bazat pe studii universitare avansate (PPUA) și programul de cercetare științifică (PCS).

**(2)** Regulamentul Școlii doctorale prevede structura și conținutul PPUA, stabilită prin Anexa nr. 2. PPUA este inclus în planul de învățământ aprobat anual.

**(3)** PPUA cuprinde o disciplină obligatorie, și anume Etică și Integritate Academică, pe care o parcurg toți studenții-doctoranzi, și două opționale.

**(4)** La finalizarea PPUA, fiecare student-doctorand este evaluat de către titularul disciplinei, conform unei proceduri stabilite de CSD, la propunerea acestuia. PPUA asigură obținerea a 30 de credite ECTS.

**(5)** Creditele obținute într-un program de master de cercetare sau parcurgerea unor stagii anterioare de doctorat și/sau a unor stagii de cercetare științifică, desfășurate în țară sau în străinătate, în universități sau în unități de cercetare-dezvoltare de prestigiu pot fi recunoscute ca echivalente cu cele dintr-un program de pregătire bazat pe studii universitare avansate. Echivalarea este propusă de către conducătorul de doctorat și se aprobă de către CSD.

**(6)** PCS se realizează pe baza unui plan individual de cercetare științifică elaborat de conducătorul de doctorat și aprobat de CSD, sub îndrumarea conducătorului de doctorat, sprijinit de o comisie de îndrumare și integritate academică, în condițiile stabilite prin Regulamentele IOSUD.

**(7)** Activitățile științifice, de formare continuă şi dezvoltare profesională şi instituționale desfășurate de doctoranzi în perioada programului de cercetare științifică (PCS), se evaluează anual, conform fișei criteriilor de acordare a creditelor, fișă aprobată de către CSD Teologie, fișă stabilită prin Anexa 4.

# **Capitolul IV. Dispoziții finale**

**Art. 16. (1)** Prezentul regulament a fost adoptat pe baza Regulamentului instituțional de organizare și funcționare a studiilor universitare de doctorat aprobat în Ședința Senatului Universității „Alexandru Ioan Cuza” din Iași din data de 30 mai 2024 care se aplică studenților-doctoranzi înmatriculați începând cu anul universitar 2024-2025.

**(2)** Prezentul Regulament intră în vigoare la data validării lui de către Senatul UAIC.

**(3)** După validare, Regulamentul se postează pe pagina web de prezentare a Școlii Doctorale.

**Director Școală Doctorală de Teologie**

**Prof.univ.dr.pr. Viorel SAVA**

# Listă anexe

**Anexa 1.a – Standarde referitoare la acceptarea de noi membri conducători de doctorat în Școala Doctorală de Teologie la IOSUD-UAIC**

**Anexa 1.b - Reglementări referitoare la retragerea calității de membru în Școala Doctorală de Teologie la IOSUD-UAIC**

**Anexa 2. Structura și conținutul PPUA**

**Anexa 3. Procedura de verificare a standardelor de etică și integritate academică.**

**Anexa 4. Fișa criteriilor de acordare a creditelor în cadrul Şcolii doctorale de Teologie.**

**Anexa 1.a – Standarde referitoare la acceptarea de noi membri conducători de doctorat**

Pentru obținerea statutului de conducător de doctorat sunt necesare următoarele:

1. Obținerea abilitării conform procedurilor specifice reglementate pentru domeniul Teologie de către CNATDCU, în condițiile prevăzute de Sfântul Sinod al BOR, conform protocolului încheiat intre Biserica Ortodoxă Română şi statul român.

2. In vederea afilierii la SDT este necesară obținerea binecuvântării ierarhului tutelar al Facultății de Teologie Ortodoxă din cadrul Universității „Alexandru Ioan Cuza” din Iași.

3. Depunerea unui plan tematic de cercetare şi dezvoltare a direcției pentru care a fost abilitat.

4. Pot solicita afiliere cadrele didactice abilitate care își asumă, în scris, responsabilitatea de a finaliza, prin îndrumare directă a doctoranzilor, a cel puțin un ciclu integral de studii în cadrul Școlii Doctorale de Teologie din Iași.

5. Analiza şi avizarea cererii de afiliere în CSD Teologie.

6. Aprobare de la conducerea CSUD al IOSUD al UAIC şi Rectoratul UAIC.

**Anexa 1.b - Reglementări referitoare la retragerea calității de membru în Școala Doctorală de Teologie la IOSUD-UAIC**

Calitatea de membru al Școlii Doctorale de Teologie se suspendă sau este pierdută în următoarele cazuri:

· Încetarea contractului de muncă între conducătorul de doctorat și instituția organizatoare de studii universitare de doctorat (IOSUD), dacă nu se încheie un alt contract pentru activități de conducere de doctorat;

· Retragerea calității de conducător de doctorat de către Consiliul Național de Atestare a Titlurilor, Diplomelor și Certificatelor Universitare (CNATDCU), în cazuri de nerespectare a standardelor de calitate sau de etică profesională, inclusiv în situații de plagiat;

· Renunțarea din proprie inițiativă a conducătorului de doctorat, printr-o solicitare scrisă adresată conducerii școlii doctorale;

· Disfuncționalități grave în implicarea în activitățile școlii doctorale sau în coordonarea activității științifice a doctoranzilor;

· Abateri de la standardele eticii și integrității academice. Propunerea de retragere trebuie să fie motivată în scris și avizată de Consiliul SDT și CSUD al IOSUD al UAIC;

· Împlinirea vârstei de pensionare, dacă conducătorul de doctorat nu dorește păstrarea calității de membru;

· Transferul la altă școală doctorală;

· Retragerea binecuvântării Chiriarhului de care aparține Facultatea de Teologie Ortodoxă şi Școala Doctorală de Teologie;

**Anexa 2. Structura și conținutul PPUA**

Cursurile se desfășoară în semestrul I al primului an de studii.

Curs general (C1) – 10 credite:

Curs comun tuturor doctoranzilor - Metodologie și etică în cercetare.

Cursuri de limbi clasice (C2) – 10 credite:

Cursuri comune tuturor doctoranzilor - Limba greacă, Limba latină.

Cursuri specializate (C3) – 10 credite:

C3.1.a. Curs specific direcției de cercetare practică (1).

C3.1.b. Curs specific direcției de cercetare practică (2).

C3.2.a. Curs specific direcției de cercetare sistematică (1).

C3.2.b. Curs specific direcției de cercetare sistematică (2).

C3.2.c. Curs specific direcției de cercetare sistematică (3).

C3.2.d. Curs specific direcției de cercetare sistematică (4).

C3.3. Curs specific direcției de cercetare istorică.

C3.4. Curs specific direcției de cercetare biblică.

Studenții sunt evaluați cu note de la 1-10, la fiecare disciplină, în sesiunea de examen de la finele semestrului 1. Forma de evaluare este stabilită în Planul de învăţământ aprobat de către CSUD-IOSUD al UAIC şi în Fișa disciplinei întocmită de cadrul didactic titular de curs.

Examenele nepromovate se pot susține, gratuit, în sesiunea de restanțe stabilită conform structurii anului universitar aprobată de Senatul UAIC.

PPUA se încheie cu prezentarea Proiectului de cercetare a tezei de doctorat, susținut pe parcursul sau la finele semestrului II a primului an de studii. Data susținerii proiectului de stabilește de către Conducătorul de doctorat, în colaborare cu doctorandul, în acord cu membrii Comisiei de îndrumare şi integritate academică.

Proiectul de cercetare se creditează cu 30 de credite. Proiectul de cercetare, însoțit de Raportul de similitudini (maxim 15%), se evaluează cu calificativele: *Excelent, Foarte bine, Bine, Suficient, Insuficient*.

Proiectul, care a primit calificatul *Insuficient*, este respins. Acesta trebuie refăcut şi susținut în Comisia de îndrumare şi integritate academică, cu taxă, în termen de 90 de zile calendaristice de la data primei evaluări. Respingerea repetată atrage exmatricularea doctorandului.

Proiectul de cercetare evaluat cu calificativul *Suficient* poate fi refăcut, la cererea scrisă a doctorandului, cu avizul conducătorului de doctorat, în regim cu taxă, în termen de 90 de zile calendaristice de la data primei evaluări.

**Anexa 3 - Procedura de verificare a standardelor de etică și integritate academică.**

Ȋn cadrul Școlii Doctorale de Teologie sunt supuse verificării următoarele rezultate ale cercării doctoranzilor:

1. Proiectele de cercetare;
2. Referatele de cercetare specifice anilor II si III de studii;
3. Referatele susținute ȋn cadrul manifestărilor științifice;
4. Rapoartele de progres ştiinţific.

Textele redactate au următorul standard de formă:

Font: Times New Roman;

Mărime: 12 pt;

Spațiere între rânduri: 1,5;

Margini: normale (2,5 cm);

Aliniere: justificat.

Proiectul de cercetare trebuie să îndeplinească următoarele criterii:

1. Să prezinte un text de minim 15-20 pagini, aprox. 2500-3000 caractere/pagină (estimare standard);
2. Tema, relevantă pentru domeniul de cercetare, va fi bine definită prin titlul clar;
3. Obiectivele şi metodele de lucru sunt clar definite iar lucrarea este structurată clar;
4. Bibliografia prezentată (aprox. 70-100 de titluri) reflectă înțelegerea domeniului, cunoașterea literaturii esențiale şi familiaritatea cu direcțiile actuale de cercetare.

Bibliografia va include:

* + 1. Lucrări fundamentale / clasice (ex. Sfinții Părinți, Dogmatică, Biblică etc.);
    2. Studii recente (ultimii 10–15 ani);
    3. Lucrări în limbi de circulație internațională (engleză, franceză, germană, greacă, latină);
    4. Surse primare și secundare;
    5. Texte patristice, dogmatice, liturgice, canonice, în funcție de subiect.

1. ȋn urma verificării ȋn programul anti plagiat, raportul să nu depășească procentul 10%

Referatele de cercetare specifice anilor II si III de studii:

1. Vor fi susținute ȋn luna iunie a fiecărui an universitar;
2. Este alcătuit dintr-un text de minim 10 pagini, aprox. 2500-3000 caractere/pagină (estimare standard) şi bibliografie;
3. Bibliografia trebuie să fie adecvată subiectului tratat;
4. Subiectul trebuie să fie de interes pentru domeniul Teologie şi să se încadreze ȋn direcția de cercetare aleasă de doctorand prin titlul tezei de doctorat;
5. ȋn urma verificării ȋn programul anti plagiat, raportul să nu depășească procentul 10%;

Rapoartele de progres ştiinţific:

1. vor fi prezentate lunar, ȋn ultima zi a fiecărei luni;
2. sunt transmise îndrumătorului de doctorat şi secretariatului Școlii doctorale prin email;
3. Vor conține minim 5 pagini de text redactat, cu caracter ştiinţific, aprox. 2500-3000 caractere/pagină;
4. Doctorandul va prezenta bibliografia care a stat la baza întocmirii Raportului lunar;
5. Raportul se va încadra ȋn tema de cercetare aleasă de doctorand.

Conducătorul de doctorat are obligația de a verifica, formal şi ştiinţific conținutul final al Proiectelor, Referatelor şi Rapoartelor de progres ştiinţific şi răspunde, din punct de vedere ştiinţific, ȋn măsură egală cu doctorandul îndrumat.

Referatele care vor fi susținute ȋn cadrul manifestărilor științifice sunt avizate ȋn scris de către conducătorul de doctorat. Susținerea şi publicarea acestor lucrări, fără acordul conducătorului de doctorat, este interzisă şi nu se vor recunoaște ȋn portofoliul final al doctorandului.

Verificarea textelor se va realiza prin programul anti plagiat aprobat la nivelul Universității "Alexandru Ioan CUZA” din Iași. Analiza se va realiza cercetându-se surse de pe internet, lucrări ale studenților, periodice teologice, reviste şi publicații din domeniul Teologie.

Rapoartele/Referatele/Proiectele cu vicii de formă sau cu probleme din punct de vedere ştiinţific vor fi corectate de către doctorand. Pentru fapte dovedite de plagiat, la solicitarea îndrumătorului de doctorat şi cu avizul Comisiei de îndrumare şi a Comisie de etică şi integritate academică, sunt demarate procedurile legale de sancționare a doctorandului.

Rezultatele cercetării științifice ale doctorandului sunt adunate anual de către conducătorul de doctorat, ȋn luna septembrie. Fiecare îndrumător de doctorat obligația ca până la încheierea anului universitar (30 septembrie) să întocmească, pentru fiecare doctorand aflat sub îndrumare, un raport pe baza fișei de evaluare a activităților doctorandului. Acest Raport care însoțește fișa de evaluare şi portofoliul cu documentele justificative ale fiecărui doctorand, se depun de către conducătorul de doctorat, la secretariatul Școlii doctorale de Teologie.

**Anexa 4. Fișa criteriilor de acordare a creditelor în cadrul Școlii doctorale de Teologie.**

**A. Activitate publicistică**

|  |  |
| --- | --- |
| **Activitate a doctorandului** | **Nr. de credite recunoscute** |
| Publicarea unui articol în reviste recunoscute | **10 credite** |
| Publicarea unui articol în reviste cotate BDI, Erich+, etc | **15 credite** |
| Publicarea unui articol în volum colectiv (manifestări științifice naţionale şi internaționale) | **15 credite** |
| Publicarea unui articol în volume omagiale/tematice | **5 credite** |
| Alte tipuri de publicaţii cu valoare recunoscută (recenzii, traducerii, etc) | **5 credite** |

**B. Activitate ştiinţifică şi de cercetare**

|  |  |
| --- | --- |
| **Activitate a doctorandului** | **Nr. de credite recunoscute** |
| Membru în colectivele granturilor de cercetare | **10 credite** |
| Participare la conferinţă/simpozion/congres național | **5 credite** |
| Participare la conferinţă/simpozion/congres internațional | **10 credite** |
| Participare cu prezentare de referat la conferinţă/simpozion/congres național | **10 credite** |
| Participare cu prezentare de referat la conferinţă/simpozion/congres internațional | **15 credite** |
| Participare cu prezentare la Şcoli de vară | **10 credite** |
| Participare la activitățile științifice ale Facultăţii/ Şcolii Doctorale | **7 credite** |
| Organizare Workshopuri pe direcții de cercetare şi pe teme specifice | **15 credite** |
| Membru în colectiv de organizare a manifestărilor științifice naţionale | **10 credite** |
| Membru în colective de organizare a manifestărilor științifice internaționale | **15 credite** |
| Membru în colective de redacție a unor publicații științifice | **10 credite** |

**C. Activități de parcurs (activități obligatorii)**

|  |  |
| --- | --- |
| **Activitate a doctorandului** | **Nr. de credite recunoscute** |
| Referatul din cadrul PCS (Anul II, III) | **5 credite** |
| Raportul de progres ştiinţific lunar (10 rapoarte) | **5 credite** |
| Participări la sesiunile de informare periodice | **2 credite** |
| Implicarea în activitățile didactice şi administrative ale instituţiei | **2 credite / sesiune** |

**D. Activități de formare continuă şi Dezvoltare profesională**

|  |  |
| --- | --- |
| **Activitate a doctorandului** | **Nr. de credite recunoscute** |
| Mobilități de studiu Erasmus+ | **25 credite** |
| Mobilități de practică de scurtă durată Erasmus+ | **10 credite** |
| Mobilități de practică de lungă durată Erasmus+ | **15 credite** |
| Stagii de informare şi documentare în Instituții din ţară | **15 credite** |
| Stagii de informare şi documentare în Instituții din străinătate | **25 credite** |
| Stagii/Studii de perfecționare lingvistică | **25 credite** |
| Stagii/Studii de perfecționare a abilităților IT | **15 credite** |
| Stagii/Studii de perfecționare a managementului proiectelor | **15 credite** |

**E. Activități de promovare instituțională**

|  |  |
| --- | --- |
| **Activitate** | **Nr. de credite recunoscute** |
| Implicarea în procesul de admitere (studii de licenţă/master/doctorat) | **5 credite /sesiune;** |
| Activități de promovare instituțională (caravane şi sesiuni de promovare) naţională | **7 credite** |
| Activități de promovare instituțională (caravane şi sesiuni de promovare) internaţională | **8 credite;** |
| Activități de promovare instituțională prin emisiuni Radio/TV în presa locală | **5 credite /activitate;** |
| Activități de promovare instituțională prin emisiuni Radio/TV în presa internaţională | **10 credite /activitate.** |

*Procesul de evaluare, care se aplică doctoranzilor din anii II, III şi IV de studii, este efectuat anual, cel mai târziu în luna septembrie, pentru anul universitar în curs, de către conducătorul de doctorat, pe baza unui portofoliu de documente doveditoare (adeverințe, certificate, etc) a activității creditate pentru fiecare doctorand.*

*Evaluarea este semnată de doctorandul evaluat, de îndrumătorul ştiinţific şi avizată de Directorul Şcolii Doctorale de Teologie.*

*Documentele justificative însoțesc Fișa de evaluare şi se anexează dosarului doctorandului arhivat la Secretariatul instituţiei.*

1. Conform Hotărârii CSUD nr. 4/23.05.2022. [↑](#footnote-ref-1)